۶ فوریه‌ده باش وئره‌ن مرکزی قهرمان ماراش اولان و ۱۰ بؤلگه‌نی ائتکیله‌ین زلزله‌لرده جان ایتکیسی ۱۸ مین ۳۴۲ نفره یوکسلدی.
آفت و عاجیل دوروم یؤنه‌تیمی باشقانلیغینین (آفاد) وئردیگی آچیقلامایا گؤره، ساعات۸.۳۰ اعتباری ایله قهرمان ماراش مرکزلی زلز‌له‌لرده ۱۸ مین ۳۴۲ نفر حیاتینی ایتیردی، ۷۴ مین ۲۴۲ نفر ایسه یارالاندی.
جمهورباشقانی کؤمکچیسی فوات اوختای دا حاضردا ۲۹ مین ۶۲۲ آختارما قورتارما قروپونون ساحه‌ده اولدوغونو قید ائد‌ن اوختای کندلره متمرکز اولوندوغونو و هر کنده چاتانا قدر فعالیتلرینین بیتمه‌یه‌جگینی بیلدیردی.
بو آختارما قورتارما قروپلاریندان ۶ مین ۴۷۹ونون مختلیف اؤلکه‌لردن گلدیگینی بیلدیره‌ن اوختای، ۷۵ اؤلکه‌دن گلن قروپلارا گؤره بو اؤلکه‌لره تشکر ائتدی.
ساحه‌ده چالیشان پرسنلین توپلام ساییسینین ۱۲۰ مین ۳۴۴ اولدوغونو بیلدیره‌ن اوختای، کیلیس و شانلی اورفادا آختارما قورتارما ایشلرینین تاماملاندیغینی، دیارباکیر، آدانا و عثمانیه‌ده ایسه بؤیوک اؤلچوده تاماملاندیغینی ایفاده ائتدی.
آختارما قورتارما نه قدر اؤنملی ایسه بسلنمه و بارینمانین دا او قدر اؤنملی اولدوغونا دقت چکه‌ن اوختای، امه‌گی گئچه‌ن بوتون قورولوشلارا تشکر ائتدی.
